rejauldu/bengali-wikipedia huggingface dataset:
টাটা মৌলিক গবেষণা প্রতিষ্ঠান ভারতের মুম্বাই ও হায়দ্রাবাদে অবস্থিত একটি গবেষণা কেন্দ্র। এটি মূলতঃ গণিত ও বিজ্ঞান-এর গবেষণার জন্য উৎসর্গিত অনুষ্ঠান। ভারতের পারমাণবিক শক্তি বিভাগ দ্বারা পরিচালিত প্রতিষ্ঠানটি স্বতন্ত্র ও মুম্বাইর কলবার নেবী শহরে এবং হায়দ্রাবাদ-এর নার্সিঙিতে অবস্থিত। এখানে গ্রাজুয়েট পাঠ্যক্রম থেকে ডক্টরেট ডিগ্রী লাভ করবার সুবিধা আছে। ভারত-এর মানব সম্পদ বিকাশ মন্ত্রণালয় থেকে এই প্রতিষ্ঠানটি 'এ' গ্রেড পেতে সক্ষম হয়েছে।  ইতিহাস ভারতের পারমাণবিক শক্তি বিকাশে বিশেষ অগ্রণী বিজ্ঞানী হোমি জাহাঙ্গীর ভাবা একটি বৈজ্ঞানিক গবেষণা কেন্দ্র স্থাপনের জন্য স্যার দোরাবজী টাটা ট্রাষ্টের আর্থিক সাহায্যের জন্য অনুরোধ করেন। সেইসময় টাটা গ্রুপের চেয়া্রম্যান জে আর ডি টাটার সাহায্য ও সহযোগিতায় ১৯৪৫ সালের ১ জুন টি আই এফ আর প্রতিষ্ঠিত হয় এবং ভাবাকে প্রথম ডাইরেক্টর হিসেবে নিযুক্ত করা হয়। এই প্রতিষ্ঠানটি মুম্বাইতে আনার আগে ভারতীয় বিজ্ঞান প্রতিষ্ঠান থেকে চালানো হত। কলোবার ক্যাম্পাসটির নক্সা তৈরি করেছিলেন শিকাগোর হেলমর্থ বার্টশে; ১৯৬২ সালের ১৫ জানুয়ারী প্রধানমন্ত্রী জওহরলাল নেহরু দ্বারা এটি উদ্বোধন করা হয়েছিল। ভারতের স্বাধীনতা লাভের পরে বৈজ্ঞানিক ও ঔদ্যোগিক গবেষণা সঞ্চালকালয়ের দ্বারা পারমাণবিক ক্ষেতে্রর সর্বপ্রকার বৃহৎ প্রকল্পের জন্য টাটা মৌলিক গবেষণা কেন্দ্রে নিয়ে আসা হয়েছিল। প্রথম তাত্ত্বিক পদার্থবিজ্ঞান-এর দলটি ভাবার ছাত্র বি এম গোয়ঙ্কার ও কে এস সিংভীর দ্বারা  প্রতিষ্ঠা হয়েছিল। ১৯৫০ সালের ডিসেম্বর মাসে মৌলিক কণা পদার্থ বিজ্ঞানের উপর একটি আন্তর্জাতিক সম্মেলন অনুষ্ঠিত হয়েছিল, যেখানে উপস্থিত ছিলেন রোডাল্ফ পার্লস, লিয়ন রজেনফেল্ড, বিলিয়াম ফোলার, মেঘনাদ সাহা, বিক্রম সারাভাইর মতো বিজ্ঞানীরা। ১৯৫০ সালে টাটা মৌলিক গবেষণা প্রতিষ্ঠান দ্বারা ওটি এবং কলার সোনার খনিতে মহাজাগতিক রশ্মি অধ্য়য়নের উদ্দেশ্যে গবেষণার সুবিধা করা হয়। ১৯৫৭ সালে এখানে ভারত-এর প্রথম ডিজিটাল কম্পিউটার, TIFRAC নির্মাণ হয়। ২০০২ সালের জুন মাসে এটি ডিমড বিশ্ববিদ্যালয়ের সম্মান অর্জন করে। গবেষণার জন্য স্থান, গবেষণাগার ইত্যাদির জন্য হায়দ্রাবাদ-এ এর আরেকটি ক্যাম্পাস খোলা হয়।  গবেষণা এর গবেষণা মূলত তিনি ভাগত বিভক্ত - গণিত বিজ্ঞান, প্রাকৃতিক বিজ্ঞান, প্রযুক্তিবিদ্যা ও কম্পিউটার বিজ্ঞান।  পদমর্যাদা ২০১৭ সালে কেরিয়ার ৩৬০ র দ্বারা আয়োজিত ভারতের শীর্ষস্থানীয় বিশ্ববিদ্যালয়ের তালিকায় প্রতিষ্ঠানটি ষষ্ঠস্থান লাভ করে।  বহিরাগত ছাত্রদের গবেষণার সুবিধা এই ব্যবস্থার দ্বারা গ্রীষ্মকালে টাটা মৌলিক গবেষণা প্রতিষ্ঠান-এর দ্বারা পদার্থবিজ্ঞান, জ্যোতির্বিজ্ঞান, রসায়ন, গণিত, জীববিজ্ঞান ও কম্পিউটার বিজ্ঞানের ক্ষেত্রে চলতে থাকা গবেষণার সুযোগ নিতে প্রত্যেক বছরে সুবিধা প্রদান করে আসা হচ্ছে। তথ্যসূত্র  বহিঃসংযোগ  বিষয়শ্রেণী:ভারতের শিক্ষাপ্রতিষ্ঠান বিষয়শ্রেণী:টাটা প্রতিষ্ঠান বিষয়শ্রেণী:১৯৪৫-এ ভারতে প্রতিষ্ঠিত বিষয়শ্রেণী:১৯৪৫-এ প্রতিষ্ঠিত শিক্ষাপ্রতিষ্ঠান
পাটনা-মুঘলসরাই লাইন হল ভারতের বিহার রাজ্যের  এবং উত্তর প্রদেশের  সাথে সংযোগকারী একটি রেললাইন।   ইতিহাস  হাওড়া এবং দিল্লির মধ্যে প্রথম রেল ট্র্যাকটি ছিল যা পরে নামকরণ করা হয়েছিল সাহেবগঞ্জ লুপ এবং এই রুটে প্রথম ট্রেন ১৮৬৪ সালে চালানো হয়েছিল। পাটনা-মুঘলসরাই সেক্টর ১৮৬২ সালের দিকে প্রস্তুত ছিল। ১৮৭১ সালে রানীগঞ্জ এবং কিউলকে সংযুক্তকারী একটি "ছোট প্রধান লাইন" ছিল এবং ১৯০৭ সালে গ্র্যান্ড কার্ড খোলার ফলে হাওড়া থেকে দিল্লির দূরত্ব আরও কম হয়।   বিদ্যুতায়ন  ১৯৬১-৬৫ সালে যখন মুঘলসরাই অঞ্চলটি বিদ্যুতায়িত হয়েছিল, তখন পাটনা-মুঘলসরাই অংশের বাকি অংশটি ১৯৯৯-২০০২  সালে বিদ্যুতায়িত হয়েছিল। সেক্টর-ভিত্তিক বিদ্যুতায়ন ছিল নিম্নরূপ: ফতুহা-দানাপুর ১৯৯৯-২০০০, দানাপুর-দিলদারনগর 2001-2002, কুচমান-দিলারনগর 1999-2000।    গতিসীমা  পুরো সীতারামপুর-পাটনা-মুঘলসরাই লাইনটিকে "বি ক্লাস" লাইন হিসাবে শ্রেণীবদ্ধ করা হয়েছে, যেখানে ট্রেনগুলি ১৩০  কিমি/ঘণ্টা পর্যন্ত গতিতে চলতে পারে     যাত্রী চলাচল  এই লাইনে পাটনা এবং মুঘলসরাই ভারতীয় রেলওয়ের শীর্ষ শতাধিক বুকিং স্টেশনগুলির মধ্যে একটি।    রেলওয়ে পুনর্গঠন  ১৯৫২ সালে, পূর্ব রেলওয়ে, উত্তর রেলওয়ে এবং উত্তর পূর্ব রেলওয়ে গঠিত হয়। ইস্টার্ন রেলওয়ে গঠিত হয়েছিল ইস্ট ইন্ডিয়ান রেলওয়ে কোম্পানির একটি অংশ নিয়ে, পূর্বে মুঘলসরাই এবং বেঙ্গল নাগপুর রেলওয়ে । উত্তর রেলওয়ে মোগলসরাই, যোধপুর রেলওয়ে, বিকানের রেলওয়ে এবং পূর্ব পাঞ্জাব রেলওয়ের পশ্চিমে ইস্ট ইন্ডিয়ান রেলওয়ে কোম্পানির একটি অংশ নিয়ে গঠিত হয়েছিল। উত্তর-পূর্ব রেলওয়ে গঠিত হয়েছিল ওধ এবং তিরহুত রেলওয়ে, আসাম রেলওয়ে এবং বোম্বে, বরোদা এবং মধ্য ভারত রেলওয়ের একটি অংশ নিয়ে।  পূর্ব মধ্য রেলওয়ে 1996-97 সালে তৈরি করা হয়েছিল।    আরো দেখুন    পাটনা-দিঘা ঘাট লাইন    তথ্যসূত্র    বহিঃসংযোগ    পাটনায় ট্রেন  মুঘলসরাইয়ে ট্রেন বিষয়শ্রেণী:১৮৬২-এ ভারতে প্রতিষ্ঠিত বিষয়শ্রেণী:উত্তরপ্রদেশের রেলপথ বিষয়শ্রেণী:বিহারের রেললাইন বিষয়শ্রেণী:দানাপুর রেলওয়ে বিভাগ বিষয়শ্রেণী:ভারতের ৫ ফুট ৬ ইঞ্চি গেজের রেলপথ
খাজা নিজামউদ্দিন আহমেদ (also spelled as Nizam ad-Din Ahmad and Nizam al-Din Ahmad) (born 1551, died 1621/1030 AH) ছিলেন মধ্যযুগে ভারতের একজন মুসলিম ইতিহাসবিদ। তিনি মুহাম্মদ মুকিম ই হারাওয়ির পুত্র ছিলেন। তিনি সম্রাট আকবরের মীর বকশি ছিলেন। তার কর্ম তাবাকাত ই আকবরি গ্রন্থে গজনভি রাজবংশ থেকে শুরু করে ১৫৯৩-৪ সাল পর্যন্ত সময়ের সাধারণ ইতিহাস বর্ণিত হয়েছে।  তাবাকাত ই আকবরি এই গ্রন্থটি ৯৮৬-৭ সাল থেকে আকবরের শাসনামলের ৩৮তম বছর (১৫৯৩-৪/১০০২ হিজরি) পর্যন্ত সময়ের বিবরণ রয়েছে। লেখক ২৯ টি সূত্র উল্লেখ করেছেন যার মধ্যে কিছু বর্তমানে হারিয়ে গেছে।  তথ্যসূত্র  Brajendranath De;  Baini Prashad (eds.) The Ṭabaqāt-i-Akbarī of K̲h̲wājah Nizāmuddīn Ahmad : a history of India from the early Musalman invasions to the thirty-sixth year of the reign of Akbar by Niẓām al-Dīn Aḥmad ibn Muḥammad Muqīm; Calcutta : Asiatic Society, 1927, 1973 (3 vols.) Nizamuddin Ahmad, Khwajah. The ṭabaqāt-i-Akbarī. Edited by Brajendranath De and M. Hidayat Hosein. 3 vols. Calcutta: Bibliotheca Indica, 1931–35. Translated by B. De. 3 vols. Calcutta: Bibliotheca Indica, 1927–39.  আরও দেখুন মুন্তাখাব আল তাওয়ারিখ  The 5 minute film 'Vishwaas Ki Goonj/The Echo Of Faith', filmed in Nizamuddin Dargah, brings to us the universal message of Sufism  and conveys mankind's ability to practice and uphold the notion of 'oneness of beings'. Directed and presented by filmmaker Basant P. Tolani in 2007, the film has Received an Award and First Prize in Global Festival of Films on Peace and Spirituality 2008 by IFTC (International Films & Television Club) and AAFT (Asian Academy Of Films and Television). The video is available in YouTube for viewing.  বিষয়শ্রেণী:১৬২১-এ মৃত্যু বিষয়শ্রেণী:১৬-শতাব্দীর ইতিহাসবিদ বিষয়শ্রেণী:১৬-শতাব্দীর ভারতীয় ব্যক্তি বিষয়শ্রেণী:ভারতীয় ইতিহাসবিদ বিষয়শ্রেণী:মুঘল সাম্রাজ্যের ইতিহাসবিদ বিষয়শ্রেণী:১৫৫১-এ জন্ম বিষয়শ্রেণী:আকবর
একটি নগররাষ্ট্র হল একটি স্বাধীন রাষ্ট্র, এছাড়াও এটিকে ছোট স্বাধীন দেশ হিসেবেও বর্ণনা করা যায়। এটি সাধারণত একটি শহর এবং এর উপর নির্ভরশীল অঞ্চল নিয়ে গঠিত। ইতিহাসে রোম, এথেন্স, কার্থেজ এবং রেনেসাঁর সময়ে ইতালিয়ান নগর-রাষ্ট্র গুলো এটির অন্তর্ভুক্ত ছিল। ২০১৯ সাল পর্যন্ত অল্প কিছু নগররাষ্ট্রেরই অস্তিত্ব আছে, যদিও তারা আদৌ নগররাষ্ট্র কিনা তা নিয়ে মতভেদ আছে। বর্তমানে সর্বসম্মতিক্রমে শুধুমাত্র লুক্সেমবার্গ, মোনাকো, সিঙ্গাপুর এবং ভ্যাটিকান সিটির ক্ষেত্রে এই শব্দটি প্রযোজ্য। মাঝে মাঝে নগররাষ্ট্রকে ক্ষুদ্ররাষ্ট্রও বলা হয়  যেখানে এর মাঝে খুব ছোট দেশের অন্যান্য বৈশিষ্ট্যগুলোও বিদ্যমান। কিন্তু এটিকে ক্ষুদ্রজাতি বললে সেটি ভুল হবে।  কিছুসংখ্যক ছোট ছোট রাষ্ট্র আছে যাদের বৈশিষ্ট্যগুলো নগররাষ্টের অনুরূপ, যে কারণে তাদেরকে মাঝে মাঝে আধুনিক নগররাষ্ট্র বলা হয়। এদের মাঝে কাতার, ব্রুনাই, কুয়েত, বাহরাইন এবং মাল্টা অন্যতম। এদের প্রতিটির  জনসংখ্যার একটি উল্লেখযোগ্য অংশ শহরকেন্দ্রিক, এদের বিভিন্ন স্বতন্ত্র ব্যবস্থা এবং একটি মনোনিত বা কার্যত (de facto) রাজধানীও আছে। চিরাচরিত নগররাষ্টের মত বৃহৎ জনসংখ্যার শহরকেন্দ্রিকতা না থাকা সত্ত্বেও, উচ্চ জনসংখ্যার ঘনত্বসম্পন্ন ছোট রাষ্ট্রকেও নগররাষ্ট্র বলা যায়, যেমন, সান মারিনো।   ঐতিহাসিক পটভূমি    প্রাচীন এবং মধ্য যুগ    দক্ষিণ-পূর্ব এশিয়া    মধ্য ইউরোপ    ইতালি    বিংশ শতাব্দীতে আন্তর্জাতিক তত্ত্বাবধানে থাকা শহরসমূহ    ডানজিগ    ফিউম    সাংহাই    টানজিয়ের    মেমেল    ত্রিয়েস্তে    জেরুজালেম    আধুনিক নগররাষ্ট্র    মোনাকো    সিঙ্গাপুর    ভ্যাটিকান সিটি    অ-সার্বভৌম নগররাষ্ট্র    জার্মানের নগররাষ্ট্র(Stadtstaaten)   বিষয়শ্রেণী:দেশের শ্রেণিবিন্যাস বিষয়শ্রেণী:রাজনৈতিক ভূগোল
থাম্ব|কারমিনা ব্যুরানা কারমিনা ব্যুরানা যার ল্যাটিন অর্থ হল ব্যুয়ার্ন-এর গান। এটি মূলত একটি পাণ্ডুলিপি যা ১১ শতক থেকে ১৩ শতকের মাঝে ক্লার্জি বা খ্রিস্টীয় ধর্মযাজক ও ছাত্রদের দ্বারা রচিত ২৫৪টিCarmina Burana. Die Lieder der Benediktbeurer Handschrift. Zweisprachige Ausgabe, ed. and translated by Carl Fischer and Hugo Kuhn, dtv, Munich 1991; however, if CB 211 and 211a are counted as two different songs, one obtains the collection consisting of 315 texts, see e.g.  পদ্য ও নাটিকার সংকলন, যেখানে বিদ্রূপাত্মক, মুক্তচিন্তা ও ব্যঙ্গাত্মক রচনার ধাঁচ পরিলক্ষিত হয়। এর রচয়িতাদের ল্যাটিন সাহিত্যের মধ্যযুগীয় প্রধান লেখক হিসেবে মানা হয়। এই রচনাগুলোর মধ্যে মধ্য-উচ্চ-ডয়েস/জার্মান ও প্রাচীন ফ্রেঞ্চ বা প্রোভেঞ্চাল ধাঁচও লক্ষ্য করা যায়।  মধ্যযুগীয় কালে ল্যাটিন ভাষা লিঙ্গুয়া ফ্রাঙ্কা হিসেবে ব্যবহৃত হত, যাকে বিদ্বান পরিব্রাজক, বিশ্ববিদ্যালয় ও ধর্মবিদরা যোগাযোগের জন্য আদর্শ হিসেবে মানতেন। এই রচনাটি মূলত গোলিয়ার্ড ও ক্যাথোলিক চার্চের ক্লার্জিদের রচনায় সমৃদ্ধ। এই পাণ্ডুলিপিটি, বেনেডিক্টাইন মনেস্টেরি অফ বেনেডিক্টব্যুয়ের্ন, বাভারিয়া, যা এখন বাভারিয়ান স্টেট লাইব্রেরি নামে পরিচিত, ১৮০৩ সালে খুঁজে পাওয়া যায়। এর সাহিত্যকর্ম অক্সিটানিয়া, ইংল্যান্ড, ফ্রান্স, স্কটল্যান্ড, আরাগন, ক্যাস্টাইল ও পবিত্র রোম সাম্রাজ্যকে উপস্থাপন করে।   তথ্যসূত্র   বিষয়শ্রেণী:১৩২০-এর দশকের বই বিষয়শ্রেণী:মধ্যযুগীয় জার্মান কবিতা বিষয়শ্রেণী:মধ্যযুগীয় লাতিন কাব্য বিষয়শ্রেণী:১১শ শতাব্দীর কবিতা বিষয়শ্রেণী:১২শ শতাব্দীর কবিতা বিষয়শ্রেণী:১৩শ শতাব্দীর কবিতা
thumb|right|150px মুক্তিবাহিনী হলো ১৯৭১ সালের বাংলাদেশের স্বাধীনতা যুদ্ধে অংশ নেয়া বাঙালি সেনা, ছাত্র, ও সাধারণ জনতার সমন্বয়ে গঠিত একটি সামরিক বাহিনী। ২৬শে মার্চ বাংলাদেশের স্বাধীনতা ঘোষণার পর ধীরে ধীরে সাধারণ বাঙ্গালীদের এই বাহিনী গড়ে উঠে। পরবর্তীতে এপ্রিল মাসের মাঝামাঝি সময়ে পূর্ব পাকিস্তান সামরিক বাহিনীর সাবেক সদস্যরা "বাংলাদেশ সামরিক বাহিনী" গঠন করেন এবং জেনারেল আতাউল গণি ওসমানী প্রাধান সেনাপতি পদ গ্রহণ করেন।  বিস্তারিত
অংশুমান রায় (১৯ আগস্ট ১৯৩৬ - ২২ এপ্রিল, ১৯৯০) ছিলেন একজন জনপ্রিয় ভারতীয় বাঙালি সঙ্গীতশিল্পী, যিনি অসামান্য প্রতিভায় প্রায় তিন দশক ধরে বাংলা গানের জগতকে লোকসঙ্গীতে মাতিয়ে রেখেছিলেন। ২০১২ খ্রিস্টাব্দে বাংলাদেশ সরকার দেশের শ্রেষ্ঠ রাষ্ট্রীয় সম্মান ও মুক্তিযোদ্ধা সম্মান (মরণোত্তর) প্রদান করে।    জন্ম ও সঙ্গীতশিক্ষা জীবন  অংশুমান রায়ের জন্ম ১৯৩৬ খ্রিস্টাব্দের ১৯ আগস্ট  ব্রিটিশ ভারতের অবিভক্ত বাংলার মেদিনীপুর জেলার ঝাড়গ্রাম মহকুমার বাছুরডোবা গ্রামে। পিতা রামপদ রায় ও মাতা বিভাবতী রায়। ছোটবেলা থেকেই সঙ্গীতের প্রতি তার প্রবল আগ্রহ ছিল। তার প্রথম সঙ্গীত শিক্ষা বড়দা শঙ্কর রায়ের কাছে। মূলত রবীন্দ্র সঙ্গীত চর্চা করেন তার কাছে। রাগ প্রধান সঙ্গীত ও ঠুমরীর তালিম নেন সম্পর্কিত এক কাকার (পিতার এক বন্ধু) কছে। গানের পাশাপাশি তবলা,বেহালা বাঁশি ও মাদল বাজানো শেখেন। অংশুমান ঝাড়গ্রামের কুমুদ কুমারী ইনস্টিটিউশন থেকে বিদ্যালয়ের পাঠ শেষে ঝাড়গ্রাম রাজ কলেজে পড়াশোনা করেন। এর পরে পাঁচের দশকে রবীন্দ্রভারতী বিশ্ববিদ্যালয় থেকে তিনি ঝুমুর, ভাদু, টুসু – রাঢ় বাংলার তথা দক্ষিণ পশ্চিম বাংলার লোকসঙ্গীত নিয়ে গবেষণা শুরু করেন এবং গবেষণার জন্য দীর্ঘদিন পুরুলিয়ার অযোধ্যা, বাঘমুন্ডি, পঞ্চকুটের পাহাড়ি অঞ্চলের অধিবাসীদের সঙ্গে বসবাস করেন। তাই তাঁর গানে রাঢ় বাংলার লোকগীতির কথা, সুর ও বাদ্যযন্ত্রের প্রভাব লক্ষ্য করা যায়। কলকাতায় এসে আধুনিক গানের চর্চা করেন প্রবীর মজুমদারের কাছে এবং বাংলা লঘু সঙ্গীতের শিক্ষা নেন পণ্ডিত  জ্ঞানপ্রকাশ ঘোষের  কাছে।   তার কণ্ঠে গীত জনপ্রিয় গানের কয়েকটি হল-  ভাদর আশিন মাসে ভ্রমর বসে কাঁচা বাঁশে  সাঁঝে ফোটে ঝিঙা ফুল সকালে মলিন গো  দাদা পায়ে পড়ি রে মেলা থেকে বৌ এনে দে  আমার বঁধু মান করেছে  আর না থাকিয়ো বাপের ঘরেতে  বলি ও খোকার মা  আমার বেটার বিয়া দিব সময় হয়েছে  হায় হায় সাত পাকে বাঁধা পড়ো না  নেপথ্য সঙ্গীতশিল্পী হিসাবে বাংলা চলচ্চিত্রের জন্য কণ্ঠদান করেছেন তিনি। কয়েকটি ছায়াছবি হল-  বাবা তারকনাথ  (১৯৭৭)  চারমূর্তি (১৯৭৮)  করুণাময়ী (১৯৭৮)  দক্ষযক্ষ (১৯৮০)  বাতাসী (১৯৮০) ইত্যাদি   সম্মাননা   ১৯৭৮ খ্রিস্টাব্দে চারমূর্তি ছায়াছবিতে নেপথ্যে "ঘোচাং ফু, খাবো তোকে" গানটি গেয়ে সেরা পুরুষ গায়কের পুরস্কার লাভ করেন।  ১৯৭১ খ্রিস্টাব্দে বাংলাদেশের মুক্তিযুদ্ধের সময় গৌরীপ্রসন্ন মজুমদার রচিত শোন একটি মুজিবের থেকে লক্ষ মুজিবের কণ্ঠস্বরের ধ্বনি-প্রতিধ্বনি.... বাংলাদেশ আমার বাংলাদেশ  গানটি নিজের সুরে গেয়ে জনপ্রিয়তা লাভ করেন। বাংলাদেশ সরকার ২০১২ খ্রিস্টাব্দের ২৭ মার্চ তাকে দেশের শ্রেষ্ঠ সম্মান মরণোত্তর রাষ্ট্রীয় সম্মান, মরণোত্তর মুক্তিযোদ্ধা সম্মান বঙ্গবন্ধু স্বর্ণপদক প্রদান করে।   পারিবারিক জীবন ও জীবনাবসান   অংশুমান রায় কমলা ব্যানার্জীকে বিবাহ করেন। তাদের দুই পুত্র- সঙ্গীতশিল্পী ভাস্কর রায়, গিটার বাদক অন্তর রায় ও এক কন্যা মিতা গুহ রায়। স্ত্রী কমলা রায়ের মৃত্যুর দেড় মাস পর অংশুমান ১৯৯০ খ্রিস্টাব্দের ২২ এপ্রিল প্রয়াত হন।  তথ্যসূত্র   বিষয়শ্রেণী:১৯৩৬-এ জন্ম বিষয়শ্রেণী:১৯৯০-এ মৃত্যু বিষয়শ্রেণী:ঝাড়গ্রাম জেলার ব্যক্তি বিষয়শ্রেণী:বাঙালি সঙ্গীতশিল্পী বিষয়শ্রেণী:ভারতীয় সঙ্গীতশিল্পী বিষয়শ্রেণী:হিন্দুস্তানি সঙ্গীতশিল্পী
আব্দুর রহমান (১০ ফেব্রুয়ারি ১৯৪৫ - ২ জুন ১৯৭১) ছিলেন রংপুরের ঐতিহ্যবাহী বিদ্যাপীঠ কারমাইকেল কলেজের রসায়ন বিভাগের একজন প্রভাষক এবং একজন শহীদ বুদ্ধিজীবী। ১৯৭১ সালে স্বাধীনতা যুদ্ধ চলাকালীন ২ জুন তাকে হত্যা করা হয়।   প্রাথমিক ও পারিবারিক জীবন  শহীদ বুদ্ধিজীবী আব্দুর রহমান ১৯৪৫ সালের ১০ ফেব্রুয়ারি বাংলাদেশের কুড়িগ্রাম জেলার নাগেশ্বরী উপজেলার বাগডাঙ্গা নামক একটি গ্রামে জন্মগ্রহণ করেন। তার বাবা ছিলেন একজন কৃষক এবং মা ছিলেন গৃহিণী। আব্দুর রহমান তার ছয় জন ভাইবোনের মধ্যে ছিলেন সবার বড়। কৃষক পরিবারের সন্তান হয়েও বাবার আপ্রাণ চেষ্টা এবং নিজের উদ্যমে তিনি উচ্চ শিক্ষিত হন। এবং পড়াশোনা শেষ করে শিক্ষক হিসেবে পরবর্তীকালে যোগ দিয়েছিলেন রংপুর কারমাইকেল কলেজে।  ১৯৬৭ সালে আব্দুর রহমান নাগেশ্বরী উপজেলার অন্যতম ব্যক্তিত্ব সাইফুর রহমানের বড় কন্যা সাজেদা খাতুনের সাথে বিবাহবন্ধনে আবদ্ধ হন। সাজেদা খাতুন ছিলেন স্থানীয় একটি প্রাথমিক বিদ্যালয়ের শিক্ষিকা। তাঁদের ঘরে দুই ছেলে ও এক মেয়ের জন্ম হয়।   শিক্ষা ও কর্মজীবন  আব্দুর রহমান তার নিজ গ্রামের বোডেরহাট প্রাথমিক বিদ্যালয় থেকে পঞ্চম শ্রেণীতে উত্তীর্ণ হন। এরপর তিনি ১৯৬১ সালে নাগেশ্বরী দয়াময়ী পাইলট একাডেমী থেকে ম্যাট্রিক পাশ করেন। ম্যাট্রিক পাশের পর তিনি উচ্চ মাধ্যমিক শ্রেণীতে ভর্তি হন রংপুরের কারমাইকেল কলেজে। ১৯৬৩ সালে কারমাইকেল কলেজ থেকে উচ্চ মাধ্যমিক পাশ করার পর ১৯৬৬ সালে আব্দুর রহমান রসায়নশাস্ত্রে স্নাতকোত্তর ডিগ্রী নেন রাজশাহী বিশ্ববিদ্যালয় থেকে। ১৯৬৭ সালে আব্দুর রহমান রংপুর কারমাইকেল কলেজে রসায়নশাস্ত্রের প্রভাষক হিসেবে যোগ দেন।   হত্যা  শহীদ আব্দুর রহমান বরাবরই ছিলেন স্বাধীনতার পক্ষে। মুক্তিযুদ্ধে অংশগ্রহণ করার জন্য তিনি সবসময়ই তার ছাত্রদের উদ্বুদ্ধ করতেন। পাকিস্তান বাহিনীর তীব্র অত্যাচারকালীন সময়ে তিনি তার স্ত্রী সন্তানদের নিজ গ্রামের বাড়ি অর্থাৎ বাগডাঙায় নিয়ে যান। বাড়িতে সকলের বারণ উপেক্ষা করে ২ জুন তিনি পুনরায় রংপুরের উদ্দেশ্যে রওনা করেন এবং পথিমধ্যেই রাজাকারবাহিনীর দৃষ্টিতে পড়েন। রাজাকারবাহিনী তাকে আটক করে তুলে দেয় পাকিস্তান হানাদার বাহিনীর হাতে। পাক বাহিনী আব্দুর রহমানকে নৃশংসভাবে হত্যা করে। এরপর রংপুর শহরের অদূরে দমদমা বধ্যভুমিতে শহীদ বুদ্ধিজীবী আব্দুর রহমানকে সমাহিত করা হয়।   তথ্যসূত্র   বিষয়শ্রেণী:১৯৪৫-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:১৯৭১-এ শহীদ বুদ্ধিজীবী বিষয়শ্রেণী:কারমাইকেল কলেজ, রংপুরের প্রাক্তন শিক্ষার্থী বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:কারমাইকেল কলেজ, রংপুরের শিক্ষক বিষয়শ্রেণী:বাংলাদেশী খুনের শিকার বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি বিষয়শ্রেণী:কুড়িগ্রাম জেলার ব্যক্তি
এই পাতাটি বাংলাদেশী মিষ্টি এবং মিষ্টান্নগুলির তালিকা প্রদর্শন।   নাম  চিত্র  মূল উপকরণ  মন্তব্য  অমৃতি 180x180পিক্সেলমন্ডাথাম্ব|132x132পিক্সেলছানা, ক্ষীর, এলাচিগুঁড়া, চিনিদুধ ভিত্তিক বোঁদে 120x120পিক্সেল ঘি-ভিত্তিক  ছানার গজা 120x120পিক্সেল ছানা, চিনি, ঘি  দুধ ভিত্তিক  ছানার জিলাপি  ছানা, চিনি, ঘি  দুধ ভিত্তিক  ছানার ক্ষীর  ছানা, চিনি, দুধ  দুধ ভিত্তিক  ছানামুখী ছানা, চিনি, ময়দা  দুধ ভিত্তিক  ছানার পায়েস 120x120পিক্সেল দুধ ভিত্তিক   চমচম 120x120পিক্সেল ময়দা, ক্রিম, চিনি, জাফরান, লেবুর রস, নারকেল ফ্লেক্স  দুধ ভিত্তিক  জলভরা  দুধ ভিত্তিক  কড়াপাক  দুধ ভিত্তিক  কালোজাম 120x120পিক্সেল দুধ ভিত্তিক  কাঁচা গোল্লা  ক্ষীরের চপ  দুধ ভিত্তিক  ক্ষীরসাগর  দুধ ভিত্তিক  কমলাভোগ  দুধ ভিত্তিক  লেডিকেনি (মিষ্টি)  ছানা, চিনি, ঘি  দুধ ভিত্তিক  ল্যাংচা 120x120পিক্সেল দুধ ভিত্তিক  মালপোয়া 120x120পিক্সেল দুধ ভিত্তিক  মিহিদানা 120x120পিক্সেল বেসনের আটা, চিনি, ঘি  বেসন ভিত্তিক  দুধের পিঠা  দুধ ভিত্তিক  মিষ্টি দই 120x120পিক্সেল দুধ ভিত্তিক  নারকেলের নাড়ু  নারকেল-ভিত্তিক  পান্তুয়া  120x120পিক্সেল ছানা, চিনি, ঘি  দুধ ভিত্তিক  পাটিসাপটা 120x120পিক্সেলময়দা, চালের গুড়ো, চিনি, দুধ, ক্ষীর, নারকোল দুধ ভিত্তিক  পিঠা 120x120পিক্সেল দুধ ভিত্তিক  প্রাণছলড়া  রাবড়ি 120x120পিক্সেল দুধ ভিত্তিক  রাজভোগ 120x120পিক্সেল দুধ ভিত্তিক  রসবালি 120x120পিক্সেল দুধ, চিনি, সুজি, ময়দা, ছানা দুধ ভিত্তিক  রসগোল্লা 120x120পিক্সেল ছানা, চিনি  দুধ ভিত্তিক  রসকদম  দুধ ভিত্তিক  রসমালাই 120x120পিক্সেল ছানা, দুধ, চিনি  দুধ ভিত্তিক  সন্দেশ  (বিভিন্ন ধরনের) 120x120পিক্সেল দুধ ভিত্তিক  সরভাজা 120x120পিক্সেল দুধের ক্রিম, চিনির সিরাপ  ঘন দুধের ক্রিমের স্তরগুলি, ভাজা এবং তারপরে চিনির সিরাপে ডুবানো।  সরপুরিয়া  শাহী জিলাপি 120x120পিক্সেল ডাল ও ময়দার মিশ্রণটি পাকানো ভাজা প্যাচগুলি চিনির সিরাপে ডুবানো হয়।  সীতাভোগ 120x120পিক্সেল দুধ ভিত্তিক  তুশা শিন্নি 120x120পিক্সেল দুধ ভিত্তিক    আরও দেখুন    বাংলাদেশি খাবার   বাঙালি খাবার   মিষ্টান্নের তালিকা    তথ্যসূত্র    বহিঃসংযোগ      বিষয়শ্রেণী:বাংলাদেশী মিষ্টান্ন বিষয়শ্রেণী:বাঙালি রন্ধনশৈলী বিষয়শ্রেণী:জাতীয়তা অনুয়ায়ী খাদ্যের তালিকা
নিবন্ধ অন্তত ৩০০০ বাইট ও ৩০০ শব্দ যুক্ত হতে হবে।  নিবন্ধ তালিকাটি পরামর্শমূলক, এখানে থাকা সবগুলি নিবন্ধ ৩০০০ বাইট ও ৩০০ শব্দের শর্ত নাও পূরণ করতে পারে। প্রতিযোগিতার জন্য কেবল ৩০০০ বাইট ও ৩০০ শব্দযুক্ত নিবন্ধ অনুবাদ করুন। প্রতিযোগিতার বাইরে ইচ্ছামত যেকোনটি অনুবাদ করতে পারেন।  যান্ত্রিক অনুবাদ গ্রহণযোগ্য নয়।  নিবন্ধগুলি ১ সেপ্টেম্বর থেকে ৩০ সেপ্টেম্বর ২০২১ সালের মধ্যে তৈরি হতে হবে।  নিবন্ধগুলি দক্ষিণ এশিয়ার নারী, নারীবাদ, নারীর ক্ষমতায়ন, এলজিবিটি এবং লিঙ্গ বৈষম্য বিষয়ক হতে হবে।  নিবন্ধগুলি উইকিপিডিয়ার নীতি অনুসারে সঠিক তথ্যসূত্র সহকারে তৈরি করতে হবে। নতুন নিবন্ধে কোনও কপিরাইট লঙ্ঘন এবং উল্লেখযোগ্য সমস্যা থাকা যাবে না। আপনি যে নিবন্ধটি অনুবাদে ইচ্ছুক সেই নিবন্ধটি যাতে অন্য কেউ অনুবাদ না করতে পারেন, সেজন্য আপনি প্রথমে নিবন্ধের দুই/তিন অনুচ্ছেদ অনুবাদ করে, নিবন্ধটি তৈরি করে নিতে পারেন। অসম্পূর্ণ নিবন্ধের সবার উপর {{কাজ চলছে/উইকি লাভস উইমেন ২০২১}} কোডটি কপি করে বসিয়ে দিন। এরপর তৈরি হওয়া নিবন্ধে আপনার সময় অনুসারে অনুবাদ যুক্ত করে শেষ করতে পারেন। আপনার অবদানের শেষে মূল পাতার {{কাজ চলছে/উইকি লাভস উইমেন ২০২১}} কোডটি সরিয়ে ফেলুন। এক্ষেত্রে অব্যশই একসাথে তিনটির বেশি নিবন্ধ ধরে রাখা যাবে না।  নতুনরা কীভাবে নিবন্ধ তৈরি করবেন তা জানার জন্য এই টিউটোরিয়ালটি দেখতে পারেন।  বিষয়শ্রেণী:উইকি লাভস উইমেন দক্ষিণ এশিয়া ২০২১
ব্রজেন্দ্রকুমার দে (১ ফেব্রুয়ারি, ১৯০৭ - ১২ মার্চ, ১৯৭৬) যাত্রার পালাবদলের ইতিহাসে এক অবিস্মরণীয় নাম। তিনি কেবলমাত্র পালাসম্রাট বা লোকনাট্যগুরু ছিলেন না তিনি ছিলেন বাংলার যাত্রাপালা ও লোকাভিনয়ের ইতিহাসে এক নবযুগের প্রবর্ত্তক। উচ্চশিক্ষিত এবং স্কুলশিক্ষক হয়েও সুদীর্ঘ ৫০টি বছর ধরে নিবিষ্ট চিত্তে তিনি শুধু যাত্রাপালাই লিখে গেছেন। তিনি যাত্রার আধার এবং আধেয় পরিবর্তনের সাথেসাথে যাত্রার সু-সংস্কৃত ও মার্জিত রূপ প্রদান করে যাত্রাশিল্পকে শিক্ষিত মহলের কাছে গ্রহণযোগ্য করে তুলেছিলেন। আট ঘণ্টার যাত্রাকে তিন ঘণ্টায় নিয়ে আসেন। সংলাপের সংস্কার করে ছোট ছোট সংলাপ ব্যবহার করেছেন।  জন্ম ও শিক্ষাজীবন  ব্রজেন্দ্রকুমারের জন্ম বর্তমান বাংলাদেশের মাদারীপুর জেলার অন্তর্গত গয়ঘর গঙ্গানগর গ্রামে। তার মাতার নাম  ক্ষীরোদাসুন্দরী দে এবং পিতার নাম হরিকিশোর দে।সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬ পৃষ্ঠা ২৪৮,  তিনি কলকাতা বিশ্ববিদ্যালয় হতে ১৯২৯ খ্রিস্টাব্দে অর্থনীতিতে এম.এ.এবং ১৯৩৭ খ্রিস্টাব্দে বি.টি.পাশ করেন ।  অবদান  ১৯৩০ খ্রিস্টাব্দ হতে ১৯৬৯ খ্রিস্টাব্দ পর্যন্ত দুই বাংলার বিভিন্ন বিদ্যালয়ে প্রধান শিক্ষক হিসাবে দক্ষতার সঙ্গে কাজ করেছেন । বিংশ শতকে বাংলানাটকের মূলস্থপতি যেমন বিজন ভট্টাচার্য তেমনই যাত্রাপালার প্রধানস্রস্টা ব্রজেন্দ্রকুমার দে। প্রখ্যাত পালাকার ভোলানাথ কাব্যশাস্ত্রীর উত্তরসূরি তিনি। নাট্যকার যোগেশচন্দ্র চৌধুরীর ছাত্র তিনি যাত্রানাট্যে নতুন আঙ্গিকসহ আধুনিকতার প্রবর্তন করেছিলেন। পৌরাণিক, ঐতিহাসিক, কাল্পনিক, সামাজিক, জীবনীমূলক, দেশাত্মবোধক, গীতিকা আশ্রিত পালা-সব মিলিয়ে দেড়শর বেশি পালা রচনা করে তিনি যাত্রাপালার উৎকর্ষ সাধন করেছেন। বলা হয় বাংলা মঞ্চাভিনয়ের ক্ষেত্রে গিরীশচন্দ্র ঘোষের যে স্থান,বাংলার একালের যাত্রাভিনয়ের ক্ষেত্রে ব্রজেন্দ্রকুার দে সেই স্থানের অধিকারী।  রচিত যাত্রাপালা  তথ্যসূত্র   ড. রতনকুমার মন্ডল, বাংলার যাত্রা ও ব্রজেন্দ্রকুমার দে।   বহিঃসংযোগ  বাংলাপিডিয়ায় ব্রজেন্দ্রকুমার দে  বিষয়শ্রেণী:১৯০৭-এ জন্ম বিষয়শ্রেণী:১৯৭৬-এ মৃত্যু বিষয়শ্রেণী:বাঙালি অভিনেতা বিষয়শ্রেণী:নাট্যকার বিষয়শ্রেণী:বাংলাদেশী নাট্যকার
আনহেল মার্তিন কোরেয়া মার্তিনেস (, ; জন্ম: ৯ মার্চ ১৯৯৫; আনহেল কোরেয়া নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে স্পেনীয় ক্লাব আতলেতিকো মাদ্রিদ এবং আর্জেন্টিনা জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় অথবা দ্বিতীয় আক্রমণভাগের খেলোয়াড় হিসেবে খেলেন।  ২০১৫ সালে, কোরেয়া আর্জেন্টিনা অনূর্ধ্ব-২০ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন। প্রায় দুই বছর যাবত আর্জেন্টিনার বয়সভিত্তিক দলের হয়ে খেলার পর, তিনি ২০১৫ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ২২ ম্যাচে ৩টি গোল করেছেন।   প্রারম্ভিক জীবন  আনহেল মার্তিন কোরেয়া মার্তিনেস ১৯৯৫ সালের ৯ই মার্চ তারিখে আর্জেন্টিনার রোসারিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  কোরেয়া আর্জেন্টিনা অনূর্ধ্ব-২০ এবং আর্জেন্টিনা অলিম্পিক দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১৫ সালে তিনি আর্জেন্টিনা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। আর্জেন্টিনার বয়সভিত্তিক দলের হয়ে তিনি প্রায় দুই বছরে ১৩ ম্যাচে অংশগ্রহণ করে ৭টি গোল এবং একটি শিরোপা জয়লাভ করেছেন।  ২০১৫ সালের ৪ঠা সেপ্টেম্বর তারিখে, ২০ বছর, ৫ মাস ও ২৬ দিন বয়সে, ডান পায়ে ফুটবল খেলায় পারদর্শী কোরেয়া বলিভিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন।https://int.soccerway.com/matches/2015/09/05/world/friendlies/argentina/bolivia/2135526/ উক্ত ম্যাচের ৮১তম মিনিটে আক্রমণভাগের খেলোয়াড় এজেকিয়েল লাভেজ্জির বদলি খেলোয়াড় হিসেবে তিনি মাঠে প্রবেশ করেছিলেন;https://www.worldfootball.net/report/freundschaft-2015-september-argentinien-bolivien/ ম্যাচে তিনি ২১ নম্বর জার্সি পরিধান করে ডান পার্শ্বীয় আক্রমণভাগের খেলোয়াড় হিসেবে খেলেছিলেন।https://www.transfermarkt.com/spielbericht/index/spielbericht/2620570 ম্যাচটি আর্জেন্টিনা ৭–০ গোলের ব্যবধানে জয়লাভ করেছিল।https://www.national-football-teams.com/matches/report/13726/Argentina_Bolivia.html আর্জেন্টিনার হয়ে অভিষেকের বছরে কোরেয়া সর্বমোট ৩ ম্যাচে ১টি গোল করেছেন।   পরিসংখ্যান   আন্তর্জাতিক    দল  সাল  ম্যাচ  গোল আর্জেন্টিনা  ২০১৫  ৩  ১ ২০১৬  ৪  ০ ২০১৭  ১  ০ ২০১৮  ২  ০ ২০১৯  ২  ১ ২০২১  ৬  ০ ২০২২  ৪  ০ সর্বমোট  ২২  ৩   তথ্যসূত্র    বহিঃসংযোগ                      বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:আতলেতিকো মাদ্রিদের ফুটবলার বিষয়শ্রেণী:২০১৬ গ্রীষ্মকালীন অলিম্পিকের ফুটবলার বিষয়শ্রেণী:২০২১ কোপা আমেরিকার খেলোয়াড় বিষয়শ্রেণী:আর্জেন্টিনার অলিম্পিক ফুটবলার বিষয়শ্রেণী:কোপা আমেরিকা বিজয়ী খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:আর্জেন্টিনার অনূর্ধ্ব-২০ আন্তর্জাতিক ফুটবলার বিষয়শ্রেণী:আর্জেন্টিনীয় প্রবাসী পুরুষ ফুটবলার বিষয়শ্রেণী:স্পেনে প্রবাসী ফুটবলার বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:ফিফা বিশ্বকাপ বিজয়ী খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:সান লোরেন্সো আলমাগ্রোর খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:রোসারিওর (সান্তা ফে) ফুটবলার